LidanRubinov/Halacha-QA huggingface dataset:
שאלה: שידוכים לסובל מחרדות: באמת שלא קל לי מבחינות רבות של התלבטויות וחששות. רציתי לבקש את עזרתכם בבעיה אישית לא פשוטה שמאד מטרידה אותי. ברמה העובדתית אני סובל מחרדה כפייתית מסוג ocd ומטופל תרופתית. מבחינה תפקודית אני משתדל למקסם את כל פעיליותי ולשמור על מוטיבציה בריאה כדי לשמר אורח חיים נורמטיבי לחלוטין. לאחר תקופה קשה לפני כחמש שנים התחלתי טיפול יותר אפקטיבי וכיום אני סטודנט (לאחר שנות ישיבה ולימוד תורה בשנים שעברו) ומחפש עבודה משלימה בהתאם לשעות הלימודים. הייתי כנראה מאד אופטימי בכל מה שקשור לתחום השידוכים. סברתי שבחורה שתראה התאמה ברמת התכונות והרגשות תיקח את נתוני הבעיה הנ"ל באופן יותר פרופורציונלי ותחליט על פי מכלול הדברים ויכולת הבניה המשותפת בפועל,. יתירה מזאת, חשבתי כי ההתמודדות שחוויתי תיטע בי מבט מאתגר ומבוגר שמקרין בשלות לנישואין בריאים יותר. אבל, כמו שאמרתי נוכחתי לדעת (עד כה לפחות) לאחר מספר פגישות רב בשנים האחרונות שהנתון החרדתי מהווה אבן נגף משמעותית הן ביצירת חששות מהעתיד והן ברמת הבנייה של המהלך הרגשי בפגישות עצמן, בכל מה שקשור לנקודת הגישה המאד דרמטית בנושא זה מצד בחורות רבות ואיכותיות כמובן. לאחר כל זאת רציתי לשאול כיצד הייתם מנסים לנתב את המאמצים בתחום זה ביעילות המירבית כאשר באופן כללי ולטובת העניין אציין כי אני מחפש בחורה איכותית, אינטליגנטית, שקולה, עדינה, סבלנית, בעלת כח נתינה והכלה, אוהבת ילדים ובכלל, אשת שיחה אמיתית כשהכל נובע מיראת שמיים ועבודה פנימית מתמדת ובריאה?
תשובה: נראה שיש בך רצון גדול וטהרה נפשית. יחד עם הבריאות הנפשית שאתה הולך ובונה אני מאמין שתמצא את מבוקשך. הייתי מציע לך לפנות לשדכנים. יש היום משרדים שמתמחים בשידוכים של אנשים שהיה להם קשיים רגשיים ונפשיים. כדאי שתפנה גם אליהם. מי יודע אולי מהם תבוא הישועה. בשורות טובות
שאלה: תולעים בעלי טימין: האם יש תולעים בעלי טימין (קורנית)? ואם כן,כיצד מנקים אותם?
תשובה: בקורנית יש אקריות בכמויות גדולות. קשה מאד לבדוק את העלים הללו. בכל מקרה צריך לעבור עלה עלה מחשש לאקריות (לא מספיקה שטיפה כללית). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כשרות אוכל של ערבים: אודה לך אם תגדיר לי את הכללים לגבי מה מותר ומה אסור לאכול אצל ערבים במיוחד לגבי: 1. קפה ותה. 2. עוגיות שונות. 3. פיצוחים. 4. פירות ופירות חתוכים. 5. ממתקים שונים.
תשובה: 1. קפה ותה - התירו (בלא חלב). 2. עוגיות שונות - אין לאכול. 3. פיצוחים - (גרעינים אפשר להקל), שקדים הנאכלים כולם יש להחמיר. 4. פירות - אם יש לו סכין מיוחד לפירות אפשר לאכול. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כשרות סיגריות בטעמים: האם, מצד כשרות, מותר לעשן סיגר סיגריות בטעמים?
תשובה: אינני מכיר במה בדיוק מדובר מאחר וב"ה איני מעשן. בכל אופן אם זו הנאה של ריח אין בזה בעיה אלא אם כן יש בזה דברים שהם איסורי הנאה, שלא מסתבר שהוא כן.
שאלה: על פי מה לחלק את סל התרופות: לפי איזה מוסר אפשר לחלק את סל התרופות. כיום יש כתבה שרוצים לתת 65 מליון מסל התרופות לטובת טיפול לרפואת שיניים. זה עלול לבוא על חשבון תרופות שהם מצילות חיים, כאשר רפואת השניים זה עבור ציבור מאוד רחב ואילו התרפות היותר יקרות זה לציבור יותר מצומצם. על פי איזה מוסר אפשר לקבוע את החלוקה?
תשובה: שאלה זו סבוכה מאוד. מצד אחד אין ספק שהצלת נפש אחת שקולה יותר מריפוי שיניים. מאידך, אם הצלת הנפש היא של חולה נדיר ומולו עומדים רבבות רבות של ילדים הסובלים מהעדר טיפול נאות בשיניהם, צרכי הרבים שקולים לא פחות מחולה בודד אחד. מה גם שעלול להיות שבין הרבבות הרבות של פגועי השיניים עלולים להיות כמה שהעדר טיפול בשיניהם אולי יגרום במישרין או בעקיפין לסיכון חמור. יש אם כן לחקור נושא זה לעומק. על מקבלי ההחלטות מוטלת אחריות עצומה. שה' ינחה אותם בעצה טובה.
שאלה: שימוש בתנור וכלים בשריים למוצרי חלב: מספר שאלות בפסיקה האשכנזית: 1. התנור התלכלך בשומן עוף לפני למעלה משבוע וניקיתי אותו עם כל החומרים החזקים האפשריים. מה עוד אפשר לעשות על מנת שאפשר יהיה להשתמש בתנור לצרכי אפיה פרווה ואולי גם חלבי? 2. אפיתי בטוסטר אובן לזניה (בשרית) - האם צריך לחכות 24 שעות לפני שאאפה בה מאפה חלבי? והאם מאפה שמרכיביו פרוה שאופה בטוסטר אובן בתוך ה-24 שעות שלאחר מכן יהיה בחזקת חלבי? 3. השתמשתי בסיר, ואני לא זוכר האם השתמשתי בבצל שנחתך בסכין חלבי או בשרי, האם אפשר להחזיר את הסיר למצב "פרווה" ע"י הרתחת מים וגלישתם ממנו? ובכלליות - האם ניתן להחזיר סיר בשרי למצב "פרווה" כדי שאפשר יהיה להשתמש בו לחלב ע"י הרתחת מים שיגלשו ממנו? 4. יש לי כלי פיירקס בבית שהשתמשתי בו לפני זמן רב לבשר, האם אפשר להביא למצב שהוא יכול להכיל בו מאכלים בחזקת חלב או מאכלים חמים שמכילים חלב ממש?
תשובה: 1. אם התנור נקי משרידי השומן ועברו יותר מ-24 שעות, יש להסיקו הסקה מירבית עד שנייר יחרך. 2. אין להשתמש בטוסטר אובן לחלב ובשר אלא רק לדבר אחד. הוא שונה מהתנור בגלל נפחו הקטן. 3. כן. 4. המתן לערב פסח ותגעיל אותו, ואז תוכל להשתמש בו לחלב.
שאלה: מנגינות וסלסולים בתפילה: 1. האם מותר לחזן לסלסל בניגונים כאשר אנשים צריכים לצאת בשעה מסויימת מהתפילה והדבר עלול לגרום להם להפסד של חלק מהתפילה לאותם הצריכים לצאת, כגון: קריאת התורה וכדו? 2. אם מישהו צריך לצאת מוקדם ובלעדיו אין מניין, כלומר: מדובר במניין מצומצם, ובגלל סלסולים התפילה לא הסתיימה בזמן. האם מותר לו לצאת או שהוא חייב להשאר עד לסוף התפילה?
תשובה: 1. ראוי שלא לסלסל, וכבר התריעו גדולי ישראל בדורות הקודמים על חזנים המסלסלים בקולם וגורמים לטירחא דציבורא. לכן בימים כמו ראש חודש, חנוכה וכדומה אין להאריך, אך כמובן שאי אפשר לגמרי לבטל. 2. מי שמנהל שם את המנין צריך להבין שיש אנשים הלחוצים בזמן ואין להם לסלסל, שזו טירחא דציבורא, ותמיד ח התחשבו בטירחא דציבורא. אמנם אם אדם נאלץ לצאת באמצע התפילה יכולים לומר קדיש תתקבל אחרי אשרי ובא לציון למרות שלא נשארו עשרה, היות וזה נגרר אחרי התחלת התפילה. אבל את שאר הקדישים לא יאמרו.
שאלה: מעלת ישראל אטום על גוי מאמין: נתאר לעצמנו, אדם שאינו יהודי אך בעל אמונה בה, ישר וטוב לב אוהב חכמה ודעת וגומל חסד עם הבריות. לעומתו, נתאר לעצמנו דמות של יהודי אטום, עקשן תאוותן ובעל גאווה. על פי הכוזרי מעלת ישראל על הגוי היא כמעלת המדבר על החי. והשאלה הנשאלת היא, האם מאהבת ה את עמו נכון לומר שה אוהב את היהודי האטום יותר מאשר את הגוי הנ"ל?
תשובה: יש להבחין בין גישה של אהבה לבין האדם מצד עצמו. נכון שיש אנשים ישרים באומות העולם שגם מאמינים בה' אבל היות והאדם הוא מישראל הוא לא מאבד מהסגולתיות אפילו אם הוא חוטא, כמו שאומרים ח "ישראל אף על פי שחטא ישראל הוא", ואף שיש בו חטאים והוא יקבל עונש עליהם הוא לא מאבד את הצלם היהודי שלו.
שאלה: צידוק הלכתי ללימוד הקוראן : אעיר כי אני עובד כמתרגם ומורה לערבית ומאמין שבזמן הזה לימוד ערבית הוא חובה בבחינת פיקוח נפש לכל יהודי בארץ ישראל ויש קידוש השם גדול בלדבר עם ערבים שלא הולכים שולל אחרי ההנהגה העריצה שלהם. אשמח מאוד עם רבני יש"ע יעודדו לימוד ערבית ויפסקו שזהו חובה על כל יהודי, הכל מתוך אמונה בשלמות א"י תחת ריבונות יהודית. השאלה שלי כאן היא, איפה יש בגמרא מקורות (כמו במסכת ע"ז או ר"ה) שמתירים ללמוד ספרי דת של גויים כמו הקוראן בכדי שנוכל להתווכח איתם בשפתם?
תשובה: הרמב"ם שהיה צריך להשיב לטענות של כל מיני גויים במורה נבוכים למד לשם כך את טענותיהם. כמובן שללמוד אותם סתם אסור, אבל מי שלומד כדי לדעת איך להגיב - "דע את האויב" - יהיה מותר, שזה לצורך עם ישראל. הכל תלוי מה המטרה. אינני חושב שזה עד כדי כך שצריך לעודד את כולם ללמוד, אבל כמובן שצריך שאנשים בודדים ילמדו זאת כדי לתרגם מה הם חושבים וכותבים כדי שנדע להתגונן נגד זה, אבל לא שכולם ילמדו ערבית.
שאלה: הריסת מבנים לא חוקיים בתל-אביב: אני עובד כטקרטוריסט בחברה שזכתה ברשיון להרוס מבנים לא חוקיים בת"א. האם מותר לי לבצע עבודה זו?
תשובה: אינני חושב שיש בזה בעיה, שהרי מדובר באנשים שבנו מחוץ לתוכנית המתאר, ויש "דינא דמלכותא דינא". זה לא כמו שביהודה ושומרון ששם לא נותנים לבנות בגלל חולשה פוליטית מדינית, אבל שם מדובר בחוקי בניה שאושרו ע"י הציבור בתוכניות המתאר, והם עבריינים שמפירים את החוק והסדר ויהיה מותר להרוס את אותם מבנים.
שאלה: אמירת "זאת כתובתך" בחופה: מתחת לחופה, אם הבעל נתן לאשתו את הכתובה ביד אבל שכח להגיד: "זאת כתובתך", האם זה ר והם נשואים כדת משה וישראל?
תשובה: אם היה שוכח לומר הרי את מקודשת לי יש בעיה, אבל "זאת כתובתך" לא מונע משהו.
שאלה: צניעות בקורס מד"א: אני בן 16, דתי. עכשיו בקורס מד"א ואחר כך הולך להתנדב. 1. האם הרב יכול לתת לי כמה הצעות כדי לא לחטוא בעניין הצניעות ובעניין בנים בנות? 2.האם הרב יכול יכול לתת לי הלכה לגבי פעמים שצריך לטפל בנשים? ומה קורה כאשר בת צריכה לגעת בך (למשל דופק, לחץ דם ועוד.) בזמן השיעור?
תשובה: 1. בזמן שאתה לומד ועושה את ההתמחות שלך, כל האימונים והסטאז' ובכל מיני אירועים, תבקש מראש שלא יהיה בקשר עם בנות ובלי שום מגע עם בנות, כדי לשמור על גדרי הצניעות. אם אין ברירה בשיעורים, לפחות ישבו בנפרד ולא יתרגלו בנים על בנות ולהיפך. 2. אם כבר נמצאים במצב שצריך לעזור למישהו, זה כמובן משהו אחר ומותר.
שאלה: לברך נוצרי בשנה טובה: האם מותר לברך נוצרי בברכת חג שמח או שנה טובה?
תשובה: בודאי שלא, שזה של עבודה זרה.
שאלה: ספר מסכם לשלל ההשקפות בציונות הדתית: רציתי לשאול האם קיים ספר המסכם את כל ההשקפות בציונות הדתית כולל המקורות מהן הן נובעות. אני מדבר על שיטת: 1. הרא"יה. 2. הגרי"ד סולובייצ יק. 3. הרב ריינס. ועוד שיטות אם קיימות. אני מחפש משנה סדורה בנושא.
תשובה: לא ידוע לי על ספר שמסכם את כל השיטות.
שאלה: ללמד ילד ערבי בביתו: אני עובדת בבי"ס לחינוך מיוחד והציעו לי ללמד תלמיד ערבי בחינוך מיוחד, שעקב ניתוחים ברגלים לא מגיע לבית הספר, בביתו הפרטי. הנער בן 14. הלימוד בביתו מלווה באימו של הילד שהיא חולה ולכן היא בבית. רציתי לדעת האם מותר לי ללמד אותו בתנאים הללו?
תשובה: אם יש לך חששות מזה, ודאי שלא תלכי. יש בעיה של יחוד אבל אם אימו נמצאת באותו החדר או שאינו יכול לזוז לבד זה מונע את בעיה. לדעתי, תלכי פעם אחת ללכת לבדוק מהם התנאים שם.
שאלה: דחיית חתונה עקב אבל: סבתי מצד אבי נפטרה לפני חודש וחצי. אני ב"ה בקשר רציני עם בחור וחשבנו על חתונה. שמעתי מחברות וקרוביי משפחה שעליי לדחות את החתונה בשנה עקב האבל. אני בת 26 והבחור בן 35. אני מעוניינת לשמור נגיעה ולבחור יותר קשה בעניין זה, במיוחד אם החתונה תדחה בשנה. כיצד עליי לנהוג? האם יש התרים מסויימים שבהם מותר לאבי ולשאר הקרובים להשתתף בחתונה במהלך השנה?
תשובה: אין לדחות. את צריכה להקים את הבית שלך בהקדם ולא דוחים חתונה בגלל זה. האבלים ממש ישתתפו בחתונה בחופה אך לא ישתתפו בריקודים ובסעודה, אך לך ולנכדים וכל מי שאינו מהאבלים ממש אין שום בעיה להשתתף בחתונה.
שאלה: הסתכלות לא יפה על בעלי תשובה בשידוכים: אני כיום כמעט בן 31 ועדיין רווק (ישועת השם כהרף עין) וכאשר פניתי לאחד השדכנים הידועים במגזר הדתי-לאומי והחרדי-לאומי(שזוהי השקפתי) הוא טען שאני לא מספיק דתי בגלל שאני חוזר בתשובה ולא למדתי במסלול של הסדר (וגם חקר אותי על מחצית מחיי איפה למדתי בתיכון ואיפה הייתי בצבא) וזאת למרות היותי בעל תשובה מעל 10 שנים ועם רקורד ( בזכות הדף היומי) של מעל אלף דפי גמרא ודתי יותר מכל בני עקיבא ביחד (אני מדבר מתוך נסיון) - חוששני הוא שאני אתקל בהתנגדות דומה מיתר השדכנים בישיבות הציוניות בגלל שאין לי גרסא דינקותא וששאלתי מדוע בעלי תשובה במגזר שלנו נתקלים בבעיות למציאת שידוך בעוד שהגמרא אומרת שבמקום שבעלי תשובה עומדים צדיקים גמורים אינם יכולים לעמוד?
תשובה: יכול להיות שלא פנית לכתובת המתאימה. אני סבור שהעובדה שאתה בעל תשובה לא צריכה לעכב במציאת שידוך. אך אולי לפני שאתה פונה לשדכן תבדוק היטב עליו אצל מי שמכיר אותו, אם הוא טוב בשבילך.
שאלה: לזרוק עצמות עוף בשבעה: האם יש איסור מסויים לזרוק עצמות של עוף לבע"ח במהלך השבעה?
תשובה: אין איסור לזרוק עצמות העוף לבע"ח בשבעה או בזמן אחר.
שאלה: ניכוי שכר לימוד ומטפלת ממעשר: אני תושב חוץ. יש לי ילדה בת 4 שנים ואני שולח אותה לבית ספר יהודי, וזה עולה לי 750 דולר. בית הספר של המדינה לא עולה לי כלום אבל איני רוצה לשלוח אותה לשם. ויש לי גם תאומות בנות ארבעה חודשים ואני משלם למטפלת 1300 דולר לחודש שתישמור עליהם, כי אני ואשתי עובדים. האם אני יכול לנכות את ההוצאות האלו מהמעשר?
תשובה: כסף שכבר יועד למעשר כספים לא ראוי לשנות ולתת אותו למטרה אחרת, אבל לכתחילה אינך צריך לתת מעשר כספים אם אינך גומר את החודש. כיוון שההוצאות כל כך גדולות צרכי ביתך קודמים ואל תתן כסף לצדקה כשאינך יכול לממן את הוצאות החינוך.
שאלה: ממעך בשרי לתפוחי אדמה שנתבשלו בסיר חלבי: תפוחי אדמה שנתבשלו בסיר חלבי שאינו בן יומו, האם מותר למעוך אותם בעודם חמים, ע"י ממעך בשרי? מראש, ויישר כחכם!
תשובה: מותר, לא צריך לחשוש אם אינו בן יומו.
שאלה: הילינג - ריפוי של מלאכים: אני מעוניינת ללמוד הילינג לפי ספרה של מרגלית אילון, "ריפוי של מלאכים" - המדריך המעשי להתפתחות המטפל הרוחני. בעלי והבנים ממש לא אוהבים את הרעיון של הלימוד כי לפי דעתם על פי הדת הלימוד אסור, ואילו אני לא חושבת כך כי הלימוד הוא דרך המלאכים שלנו. אנא, ענו לי קצת דחוף כי ישנה מחלוקת בנינו במשפחה.
תשובה: אני לא מכיר את הספר. אם תפרטו יותר על התכנים אוכל לענות. בכל אופן כל עוד שאין כאן תערובת של עבודה זרה ומדובר על חכמה רפואית שיש לה מסורת עם הצלחות על אנשים מסויימים, אין בכך סתירה לתורה.
שאלה: הדלקת נרות בבית העלמין: אבי נפטר בגיל 100 ללא כל מחלה, פשוט מזיקנה. כאשר אנו מדליקים נרות נשמה על קברו, תמיד כשאנו חוזרים לביקור בזמנים המתאימים הנרות מכובים. כמו שהדלקנו אותם כך נשארו. לעומת זאת ביתר הקברים שלידו הנרות נשארו דלוקים עד הסוף. פעם אפילו חזרנו אחרי כ-10דקות וכרגיל הנרות היו מכובים. איך אפשר שדבר כזה קורא? זה לא נותן לי מנוחה. אודה לכם מאוד מאוד אם יש לכם תשובה כל שהיא לשאלה זו. רבה וסליחה על ההפרעה.
תשובה: כדאי לעמוד שם לזמן מסויים ולבדוק אם נושבת שם רוח שמכבה את הנר או שמישהו מכבה מסיבה כלשהי. ואם המעשה חוזר על עצמו יש להדליק את הנר בבית כנסת או בבית, ואין לחשוש לדברים נסתרים. הנגלות לנו ולבנינו.
שאלה: להיפרד על ים מעורב: יש לי שאלה משמעותית לקשר שלי עם בן זוגי - אנו חושבים להתחתן בקרוב. בשיחתנו העלנו את הנושא של ים מעורב. אני גדלתי בבית שהולכים לים מעורב והחלטתי שאני רוצה שגם ילדיי יגדלו כך אך חברי לא רוצה זאת בתוקף! מה עלינו לעשות, האם להיפרד על דבר כזה?
תשובה: נראה לי שזו סיבה דוקא לרצות להתחתן איתו, שכן הוא צנוע ויהיה נאמן לך ולא רוצה לראות נשים אחרות בבגדי ים. אני מניח שהמחשבה להתחתן באה מתוך שמצאתם ששאיפותכם זהות ואתם רוצים לבנות בית שיש בו תוכן, איך פרט כזה יכול בכלל להפריע להחלטה כה חשובה?
שאלה: "זאת התורה" באצבע קטנה: מה מקור הנוהג הרווח להצביע ב"זאת התורה" בזרת ולא כבהצבעה רגילה באצבע?
תשובה: לא ידוע לי מקור להצביע בזרת, ובמקומותינו נהגו להצביע באצבע, וכך נראה גם מה"אצבע" שתיקנו מכסף שהש"ץ מראה לעולה את המקום ושם יש דמות יד שבה נטויה האצבע ולא הזרת.
שאלה: ברכה אחרונה לאדם שהקיא : אדם שהחל בסעודה ולאחר אכילת שיעור הקיא את מה שאכל - האם חייב אחרונה?
תשובה: לא יברך, כי אין על מה.
שאלה: קדושת שביעית ביין: האם מותר לטבל תבשיל בשר ביין של שביעית, שכן הדרך לבשל בשר עם יין?
תשובה: אם היין נבלע בתבשיל (לא נאבד) וכך הוא המקובל, אפשר בשביעית דרבנן לסמוך על השיטות המקילות. דעת הרב קוק זצ"ל היא להחמיר בכך. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לחלק דיסקים לא כמו שהתבקשתי: הסיפור שלי הולך ככה, צדיק אחד נתן לי לחלק דיסקים אבל בשיחתנו הוא אמר שכשאני אחלק את הדיסקים אני אגיש אותם לאיש ממני ולא אשים במקום מרוכז. ראיתי שבדרך הזאת זה קשה עד מאוד. השאלה שלי היא: האם אני יכול להשים אותם במקום מרוכז למרות שהוא ביקש שאחלק אותם פנים מול פנים?
תשובה: כן, לא נראה לי שהוא יכול לחייב אותך לטרוח ולחלק את הדיסקים באופן אישי.
שאלה: למה לומדים תורה?: ברצוני לשאול מה טעמה של מצוות לימוד תורה, כלומר, מדוע ובשביל מה אנו לומדים תורה? ובנוסף, ממה עלינו להתחיל ללמוד? אשמח לקבל מקורות (מהמשנה והגמרא).
תשובה: באופן כללי ניתן לומר, כי התורה היא מעין 'יומן אישי' של הקב"ה (מסכת שבת קה ע"א "אנא נפשי כתבית יהבית" - את עצמי כתבתי ונתתי) אותו הוא מסר לנו כדי שנהגה בו ונשאב ממנו אוצרות חיים אינסופיים של הדרכה, התבוננות עמוקה על העולם, מידות, ועוד הרבה למעלה מזה. אני מצרף לך קישור לסדרת שיעורים המופיעים באתר ועוסקים בהרחבה במצוות לימוד התורה. בהצלחה רבה.
שאלה: החזרה של כרטיסי עלייה בצורה ממויינת: בבית הכנסת שלנו יש כרטיסים שמחלקים לעולים: כהן, לוי והלאה. האם יש בעיה להחזיר את כרטיסי העלייה בצורה ממויינת בשביל שבת הבאה? האם יש בעיה של ברירה או שמכיוון שמכניסים אותם ביחד לאותו מקום אין בעיה? האם יש בעיה של הכנה או שזה דומה למרדכי בקיפול טלית שאם זה לא ממש לפי סדר הקיפול הראשון זה לא הכנה (ופה גם רק מחזירים בצורה מסויימת ואולי זה דומה לקיפול)?
תשובה: לעולה מותר להחזיר את הכרטיס, אבל לגבאי אסור לסדר את הכרטיסים כי זו כבר הכנה לשבת אחרת, אלא יניחם באיזו קופסה וימיינם במוצאי שבת, בדומה לדין קיפול הטלית.
שאלה: חסרות חוליות בציצית: האם מספר הסיבובים שבקשרי הציצית מעכבים בהכשרת הציצית? שמתי לב, שבכמה מהציציות שלי מספר הסיבובים שבקשר אינו מדויק ולפעמים הסיבובים נפרמים וכדומה. מצד אחד אני מאוד רוצה להקפיד על המצווה אבל איני יכול כל הזמן לקנות ציצית חדשה.
תשובה: זה לא מעכב, מאחר וזה לא מוזכר בתלמוד.
שאלה: תקנת השבים לגנב: ראיתי בהלכה את "תקנת השבים" בנוגע לגזלן בלבד. האם תקנת השבים קשורה גם לגנב או רק לגזלן?
תשובה: תקנת השבין היא בין לגזלן בין לגנב. אמנם נכון שיש הבדלים ביניהם, כגון: קנסות וכו'. הרב ניר אביב
שאלה: פולי קפה שעוכלו על ידי חיה: הבן שלי הביא איתו מטיול בתאילנד חבילה של פולי קפה שעוברים תהליך עיבוד באמצעות עיכול אצל חיה בשם: סמור. נותנים לחיה לבלוע את הפולים ולאחר שהיא פולטת אותם קולים את הפולים, אורזים ומשווקים. האם מותר להשתמש בפולי הקפה?
תשובה: היות והפולים נשארים שלמים אין בעיה. ממה נפשך, אם זה עיכול זה נחשב כסתם פסולת, ואם זה לא עיכול אז אין בכלל בעיה, סתם בלע ופלט. יש גמרא במסכת בכורות לגבי אדם שצד דג טהור שבלע דג טמא וחתכו, יהיה אסור לאכול את הדג ההוא, כי למרות שנבלע הוא נשאר באיסורו, כי זה דבר שלם וקשיח ולכן לא השתנה דינו ונשאר באיסורו. וכן בנידון דידן, אם הפולים נשארו כמו שהם אז הם בדינם המקורי ומותרים.
שאלה: צום עשרה בטבת לחולת סכרת: לאמי יש סכרת, האם היא חייבת לצום את צום י בטבת שחל בעזרת ה היום? יש לציין, כי קשה לה ללא אכילה ו או שתיה.
תשובה: אינה חייבת, לצום ב-י' בטבת.
שאלה: הנחת תפילין בעשרה בטבת: האם מותר להניח רגיל או בכלל לא?
תשובה: מניחים כרגיל.
שאלה: חיבור ערסל ורגליים לשולחן בשבת: א. האם מותר לחבר ערסל בשבת לשני מוטות ברזל בקשר שאינו בר קיימא? ב. האם מותר לחבר "רגליים" לשולחן מיטה מתפרקים לצורך השבת?
תשובה: א. אם זה לא קשר בר קיימא יהיה מותר. ב. מותר, רק שלא יהיה מהודק בעוצמה. וכן הדין בכל כלים מתפרקים המיועדים לפירוק והרכבה, כמכיוון שזה ייעודם אז אין פה אוהל ואין פה הרכבה.
שאלה: טילטול צרור מפתחות בשבת: האם מותר לטלטל צרור מפתחות כאשר בצרור גם מפתח לרכב (ללא שלט)?
תשובה: כן, זה בטל, ולא הכל נעשה מוקצה בגלל זה.
שאלה: אמירת סליחות בעשרה בטבת כשיש חתן: אם יש חתן בימי שמחתו או אחד מבעלי הברית, צריך להגיד סליחות ותחנון בשחרית של הצום? ואם אפשר גם מקורות.
תשובה: השולחן ערוך (אורח חיים קלא, ה) כתב שכשיש ברית מילה בבית הכנסת בימי תענית אומרים סליחות וגם ווידוי אבל אין נופלים נפילת אפיים. וכתב המשנה ברורה שהוא הדין לחתן. על פי שערי תשובה, בעלי השמחה עצמם אין אומרים אף את הסליחות והווידוי. המנהג היום הוא, שאחרי הווידוי לא ממשיכים את הסליחות. אבינו מלכנו יש לומר (ערוך השולחן קלא, יז).
שאלה: מעיכת אבוקדו או ביצה בשבת: האם מותר למעוך אבוקודו בשבת? שמעתי שכאשר הוא רך אין בעיה. מה לגביי אבוקודו שאינו רך, האם מותר בשינוי? מה הדין לגביי ביצה?
תשובה: כעקרון, במעיכת בננה או אבוקדו או ביצה וכדו' יש איסור טוחן בשבת. אולם דעת הרשב"א היא, שאם טוחן על מנת לאוכלו לאלתר מותר, וכך פוסק השו"ע. לכן מותר למעוך אבוקדו או ביצה וכדו' בשבת בתנאי שאתה אוכל את המאכל מיד לאחר מיעכתו, ואין צריך לעשות שינוי כלל.
שאלה: כשרות המבורגר: מהן הבעיות היכולות להיות בהמבורגר?
תשובה: זהו מוצר ככל מוצר ויש לבדוק את כשרות הרכיבים שבו, החל מהבשר (שחיטה, מליחה וכו') וכלה בתבלינים. כמו כן, שהבישול נעשה בכלים כשרים על ידי יהודים. בברכת התורה, WWW.Yeshiva.org.il
שאלה: הכשרת מיקרוגל שיש בבסיס פלסטיק: איך ניתן להכשיר מיקרוגל כשבבסיס שמחזיק את לוח הזכוכית העגול (מתחתיו) יש חתיכת פלסטיק?
תשובה: מה שלא בא במגע ישירות עם האוכל צריך להכשיר. הדפנות צריך לנקות אבל לא להכשיר כי אינם בולעות.
שאלה: המן שירד בכל יום במדבר צין: מדוע מצווה ה' את בני ישראל לא להותיר מן המן עד הבוקר?
תשובה: כדי לבנות אצלם את האמונה והביטחון בה', שהוא דואג למזונותיהם אף על פי שאין להם כעת עוד אוכל, הם לא משאירים מן ומאמינים שגם מחר בבוקר ה' ידאג להם וישלח להם את מזונותיהם. הרב יאיר וסרטיל
שאלה: עירוב על שפת הים: איך סוגרים עירוב בחוף הים? לכל אורך הטיילת יש או אין עירוב? האם מותר להגיע עד קו המים? אני הייתי בתל-אביב ועלו בי ספיקות אבל השאלה היא לגבי כל הערים בארץ בעלות חוף ים.
תשובה: בדרך כלל הים בעצמו לא יכול לשמש כעירוב, כי הוא רדוד מאוד, אלא צריך לשים שם עמודי עירוב. אם יש אכן שקע בים (בלשון ההלכה "תלול") שהוא כמצוק שיורד בתוך 4 אמות (  2 מטר) 10 טפחים, הוא נחשב מחיצה בעצמו. ואמנם יש מקומות כאלה בנתניה ועוד כמה מקומות. אבל כשהים הוא משתפל, כמו בתל אביב, הים עצמו אינו יכול לשמש כמחיצה. אני מניח שיש שם עמודי עירוב שמעליהם מתוח חוט ועד לשם אפשר לטלטל. אמנם מותר להמשיך ללכת בלי לטלטל (כולל שעון ומטפחת) גם מחוץ לעירוב. וצריך לברר ולשאול את האנשים שם.
שאלה: אכילת פחות מכזית בצומות קלים: אם אכלתי פחות מכזית, זה נחשב ששברתי את הצום?
תשובה: אם אכל בטעות צריך להמשיך את הצום. גם מי שאכל אכילה גדולה ביום צום צריך להמשיך לצום ואין האכילה מתירה לו לאכול עוד ביום צום. וזה מובן מאליו, שהרי ברור שמי שעשה עבירה קטנה לא הותר לו להמשיך ולעשות עוד עבירה גדולה. לגבי אדם שנדר לצום יום אחד, אכילה כזאת אינה מאבדת את הצום של אותו היום ואינו צריך להשלים את הצום ביום אחר אם ימשיך לצום באותו היום.
שאלה: לשלם לרופא שיניים על שינוי בכתר: אני מטפל בשיני אצל רופא שינים מסויים. עשיתי אצלו טיפול שורש עם כתר וקבענו מחיר מראש. בין הטיפולים היתה הפסקה של קצת פחות מחודשיים, ולכן טוען רופא השיניים שהמצב בפה השתנה והכתר לא נכנס. רופא השיניים לא יידע אותי שעלול להיות מצב כזה. יש לציין שישנם טיפולים שאין למרווח הזמן ביניהם משמעות וישנם טיפולים שכן. עקב טרדות עבודתי, לדברי רופא השיניים, קבענו פעמיים תור וביטלתיו עקב סיבות שלי. רופא השיניים טוען שנגרם לו הפסד ותובע ממני לשלם תוספת את עלות הטכנאי.
תשובה: צריך לבדוק אם הטענה של הרופא נכונה, לפיה מירווח זמן של חודשיים גורם לכך שהמצב בפה השתנה כך שהכתר לא נכנס. ניתן לעשות זאת על ידי שתפנה לרופא שיניים אחר ותשאל אותו אם יכול להיות דבר כזה. אם הטענה של רופא השיניים שלך תתברר כנכונה, נראה שהצדק איתו, והאחריות היא עליך שביטלת את התורות והרופא לא היה צריך ליידע אותך מראש משום שקבע לך מחיר לפי הנורמה. הנורמה היא שמטופל מגיע לתור בזמן, ואמנם אונס אחד יתכן שיקרה אך פעמיים לבטל תור זו אחריות שלך. הרב ניר אביב
שאלה: לימוד תורה מתקן מידות: איך צריך ללמוד תורה כדי שהתורה תביא אותנו לידי מידות טובות ותשפיע על נפשנו, כמו שאומרים בתפילת השל"ה, שהרי ראינו הרבה אנשים שלמדו תורה והתורה לא השפיעה עליהם ולא הפכה אותם לאנשים מוסריים יותר? על כל התשובות שהרב עונה כאן.
תשובה: ודאי שהדרך הטובה ביותר היא ללמוד תורה לשמה אולם לא כל אחד זוכה. אם כן, הדרך המומלצת היא ללמוד ענייני יראת שמים. בדורנו לא מספיק ללמוד מוסר אלא ללמוד גם דברי אמונה שממתיקים את דברי התורה על הנפש. עוד עצה מאד חשובה כתב הרמב"ן, ללמוד על מנת לעשות. כל פעם שקמים מהלימוד לחשוב כיצד ליישם בדבר מעשי את מה שנלמד מהלימוד. אם אי אפשר לקיים את הוראת הרמב"ן בכל יום לפחות לקיים אותה פעם אחת בשבוע.
שאלה: דיני ייחוד לאחר ניתוח: האם צריך לשמור דיני צניעות בינו לבינה מזכר שעבר ניתוח מין? (חברתי נמצאת בשירות לאומי שם המנקה בבית הספר עבר ניתוח מין, השאלה בעיקר לגבי ייחוד)
תשובה: זכר נשאר כזה גם לאחר שינוי מינו.
שאלה: "הריני מוחל" לילדים שמציקים: אני לומד בחטיבת ביינים וילדים בני גילי ממש מציקים לי. האם עלי לומר כל יום בקריאת שמע על המיטה "הריני מוחל"?
תשובה: ראשית, טוב לומר זאת מידי לילה, בלי קשר ליחסיך עם חבירך בבית הספר, שכן ישנם מן הסתם עוד אנשים שאיתם אתה נפגש, ומי יודע, אולי גם הם פגעו בך חלילה. ולגוף העניין - יש לחלק בין המחילה כלפי אותם ילדים לבין הפעילות על מנת לעצור את ההתנכליויות שלהם כלפיך. ראשית - כל עוד הם ממשיכים להציק לך, ואינם מתחרטים על מעשיהם, אין עליך חובה למחול להם אלא נסה למצוא את הדרך להפסיק את פעולותיהם כלפיך, בעזרת הוריך, המורים והמחנכים. אומנם יש להדגיש כי יש מקום גם למחול למי שלא ראוי לכך. זוהי מדרגה רוחנית גבוהה מאוד אולם הגמרא  מסכת ראש השנה דף ט"ז.  מספרת על הזכות הגדולה שיש למי ש"מעביר על מידותיו", כלומר, מי שלמרות שיש לו את הזכות להקפיד בכל זאת מחל על כבודו. עד כדי כך שאחד החכמים שכבר היה אמור על דרך הטבע להיפטר מהעולם, האריכו לו את ימיו והסבירו ש-כמו שהוא לא הקפיד בדיוק על מה שמגיע לו ועל כבודו וכו', כך לא הקפידו איתו בשמים. לכן אולי יש מקום לנסות להתגבר על הקשיים הללו ולמחול להם. אדם שמוחל גם למי שלא מגיע לו שימחלו לו, בעצם חי במדרגה יותר גבוהה מהפוגע, היות ובעצם הוא משדר כי היות והוא כל כך גבוה ביחס לפוגע אין לפוגע יכולת לפגוע בו. בהצלחה רבה רבה.
שאלה: פרו ורבו בבן ובת: אני חייבת להבין מדוע מצוות "פרו ורבו" תלויה בהולדת ילד ממין זכר וגם נקבה. נראה לי שאין תקדים ביהדות להגדרת קיום מצווה בדבר שאין לאדם שליטה עליו. הלכה זו גורמת למצב אבסורדי בקרב המשפחה והחברה. כל כך קיוו לבן הפעם, ונו. עוד בת - אולי בניסיון הבא. כך חושבים וגם אומרים. זאת במקום להיות מלאי שמחה על עוד נשמה יהודית שהגיעה לעולם! דבר זה גורם לייאוש ותסכול נורא! אז מה, חייבים להוליד עוד ועוד עד שאולי ייצא בן?! שוב - איך ייתכן להגדיר קיום מצווה בדבר שאין לאדם שליטה עליו???? ב אם הבנות (שמחה!), (שמחה?.)
תשובה: המצוה להשתדל. ואם אדם השתדל לקיים את המצוה אך מן השמים נולדו לו רק בנות או רק בנים הוא עשה את המוטל עליו. ועל כל ילד שנולד יש לשמוח מאד, בת או בן. ולא צריך להרגיש אשמה בדבר שלא תלוי בו. ולדעת שהכל לטובה, גם מה שלא מקבלים זה לטובה.
שאלה: נטיעת עצי פירות בבית חדש: אני עתיד להכנס לביתי החדש בע"ה בחודשים אב-אלול השנה. אני מעוניין לגדל עצי פרי ולהנות מהם כמה שיותר מהר. כרגע, בזמן הבניה, אין אפשרות לשתול בשטח שתילים אך ניתן לשתול במרחק של מספר מטרים. שאלותי היא: 1. האם ניתן לקנות שתיל עם "ותק" ולחסוך המתנה? 2. אם לא, האם ניתן לשתול בסמוך לגינה ולהעביר בבוא הזמן ולהחשיב את הזמן במקום הזמני? 3. מתי צריך לשתול כדי "להרוויח" שנה?
תשובה: הקב"ה יברככם, שהכניסה לבית תעבור בקלות ותזכו ליישב את ארץ ישראל מתוך רוב שמחה. 1. אתה יכול לקנות במשתלות מפוקחות לעניין ערלה, אם השתיל עומד על גבי הקרקע ויש לו נקב בתחתית. (צריך בדיקה או אישור הלכתי). 2. כל מה שניטע ויועבר עם הגוש אפשר למנות לו שנות ערלה מוקדמות, אבל אין הבדל גדול בין התקופה שלנו כעת עד ט"ו באב תש"ע. 3. עדיף תמיד לפני ט"ו באב, אלא א"כ זה שתיל שיוצא מהמשתלה עם שנות ערלה (כמפורט לעיל סעי' 1). בברכת התורה והארץ הרב יהודה הלוי עמיחי מכון התורה והארץ כפר דרום אשקלון